|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Постановление на Министерския съвет за приемане на Наредба за централния регистър на Българската агенция по безопасност на храните за дистрибуция на храни (Наредба) | **Становище по ред:** |  |
| **Номер и дата:**  |  |
| **В отговор на №:**  | 03-76/20.02.2023 |
| **Институция:** | Министерство на земеделието |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| 1. Обща бележка

Една от целите на *Концепцията за регистрова реформа (Приложение 2 към Актуализираната стратегия за развитие на електронното управление в Република България (2019-2025 г.)* е отпадането на регистри без нормативно основание и уреждането им със закон, ако са предвидени в подзаконов нормативен акт. В тази връзка за приемане на Наредбата, е необходимо да се посочи правното основание. Ако няма такова, предлагаме първо да се обмисли възможността за законодателни промени (напр. *Закона за храните* или *Закона за управление на агрохранителната верига*), а след това да се пристъпи и към подзаконовото уреждане на дейностите по водене на централния регистър.1. Относно раздел 3 „Заинтересовани страни”

Предлагаме, по отношение на посочените органи и структури, да се включи информация относно същността на конкретните им ангажименти, свързани с осигуряването на информация за централния регистър във връзка проследимостта на храните, плодовете, зеленчуците и зърното.1. Относно раздел 4 „Варианти на действие. Анализ на въздействията.”

Представянето на Вариант 2 трябва да започне с описанието на предмета, обхвата, структурата и съдържанието на новата наредба.Необходимо е подробно да се разгледат процедурите по водене на регистъра: събиране на информацията (напр. обмена на данни между Министерство на земеделието, БАБХ, НАП, ДКСБТ и Агенция Митници от съществуващите вече регистри и/или механично събиране), конкретните срокове за подаване и получаване на информация, обобщаването на събраната информацията, достъпа и ползването ѝ и др.Следва да се изясни как бъде засегната дейността на съществуващитерегистри, ако не се засягат – изрично да се уточни, че не засягат; за кои органи са налице ангажименти и какви ще бъдат конкретно, ще са необходими ли допълнителни средства за реализирането на регистъра, как ще бъдат осигурени, необходими ли са нови щатни бройки, как ще бъдат осигурени, кои ще са пряко засегнатите структури и служители и др. Отново подчертаваме, че предвид обстоятелството, че се предлага уредба на дейността на регистър следва да се включи по-подробна информация относно уреждането на дейността му, неговото администриране, осигуряването на свързаност с други регистри, осигуряване на съответствие на дейността с актуалните нормативни изисквания и стратегически документи в областта.Повече информация относно *Концепцията за регистрова реформа (Приложение 2 към Актуализираната стратегия за развитие на електронното управление в Република България (2019-2025 г*.) може да намерите [**тук**](https://e-gov.bg/wps/portal/agency/strategies-policies/e-management/strategic-documents).  |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.\*\*   При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса в проекта на акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| ДИРЕКТОР НА ДИРЕКЦИЯ„МОДЕРНИЗАЦИЯ НА АДМИНИСТРАЦИЯТА“(НИКОЛИНА СТОЯНОВА) |